ที่ มท ๐๘10.7/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มิถุนายน ๒๕62

เรื่อง การดำเนินโครงการยกระดับการพัฒนาการให้บริการภาครัฐแก่นิติบุคคลแบบเบ็ดเสร็จทางอิเล็กทรอนิกส์ (Central Biz Box) ประจำปีงบประมาณ พ.ศ. 2562

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงาน ก.พ.ร. ด่วนมาก ที่ นร 1216/1883 ลงวันที่ 7 มิถุนายน 2562 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจาก สำนักงาน ก.พ.ร. ว่าได้มีกำหนดจัดการอบรม เรื่อง การใช้งานระบบและทดลองในสถานการณ์จำลอง (Simulation Test) ใน 4 ภาค ของโครงการยกระดับการพัฒนาการให้บริการภาครัฐแก่นิติบุคคลแบบเบ็ดเสร็จทางอิเล็กทรอนิกส์ (Central Biz Box) ประจำปีงบประมาณ พ.ศ. 2562 เพื่อขยายผลการให้บริการใน 8 ประเภทธุรกิจ

### กรมส่งเสริมการปกครองท้องถิ่น จึงขอความอนุเคราะห์จังหวัดแจ้งองค์กรปกครอง ส่วนท้องถิ่น เฉพาะเทศบาลนคร และเทศบาลเมือง มอบหมายเจ้าหน้าที่ที่เกี่ยวข้อง จำนวนแห่งละ 2 คน เข้าร่วมการอบรมดังกล่าว ในการนี้ได้กำหนดคุณสมบัติของเจ้าหน้าผู้เข้ารับการอบรมในเบื้องต้นต้อง เป็นผู้รับผิดชอบการพิจารณาอนุมัติ อนุญาตในใบอนุญาต ตามที่สำนักงาน ก.พ.ร. กำหนด และมีความรู้ ความเข้าใจในกระบวนการ ขั้นตอนการพิจารณาอนุมัติ อนุญาต เป็นอย่างดี โดยลงทะเบียนผ่านเว็บไซต์สำนักงาน ก.พ.ร. www.opdc.go.th > ข่าวสาร/กิจกรรม > งานประชุมสัมมนา/กิจกรรม > โครงการยกระดับการพัฒนาการให้บริการภาครัฐ แก่นิติบุคคลแบบเบ็ดเสร็จทางอิเล็กทรอนิกส์ ประจำปีงบประมาณ พ.ศ. 2562 (Central Biz Box) หรือด้วยการแสกน QR Code ท้ายหนังสือนี้ ก่อนวันเข้ารับการอบรม อย่างน้อย 2 วันทำการ โดยมีกำหนดการ ดังนี้

1. ภาคเหนือ วันที่ 18 มิถุนายน 2562 ณ มหาวิทยาลัยแม่โจ้ จังหวัดเชียงใหม่

2. ภาคใต้ วันที่ 20 – 21 มิถุนายน 2562 ณ มหาวิทยาลัยราชภัฏนครศรีธรรมราช จังหวัดนครศรีธรรมราช

3. ภาคตะวันออกเฉียงเหนือ วันที่ 22 – 23 กรกฎาคม 2562 ณ มหาวิทยาลัยขอนแก่น จังหวัดขอนแก่น

4. ภาคกลางและภาคตะวันออก วันที่ 25 – 26 กรกฎาคม 2562 ณ มหาวิทยาลัยเกษตรศาสตร์ กรุงเทพมหานคร

รายละเอียดปรากฏตามสิ่งที่ส่งมาด้วย

/ทั้งนี้ ...

ทั้งนี้ ค่าใช้จ่ายในการเดินทาง ค่าที่พัก และค่าเบี้ยเลี้ยงในการเข้ารับการอบรมให้ผู้เข้ารับ การอบรมเบิกจ่ายจากต้นสังกัด โดยสามารถสอบถามรายละเอียดเกี่ยวกับการจัดการอบรมดังกล่าวได้จากเจ้าหน้าที่ของสำนักงาน ก.พ.ร. หมายเลขโทรศัพท์ 08 1928 3013

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. …………………..

ผอ.กพส. ……………….

ผอ.สบด ………………..

หน.กง. ......................

หน.ฝ. ........................

จนท. .........................

ส่วนส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓1๒

โทรสาร ๐-๒๒๔1-6956

ผู้ประสานนางแพรวนภา ก้องภพธนดล โทร 08 9515 7611